CELEX: 32013D0076
Language: hu
Date: 2013-02-04 00:00:00
Title: 2013/76/EU: A Bizottság végrehajtási határozata ( 2013. február 4. ) az egyes tagállamok éves BSE-nyomonkövetési programjaik felülvizsgálatára történő felhatalmazásáról szóló 2009/719/EK határozat módosításáról (az értesítés a C(2013) 435. számú dokumentummal történt)  EGT-vonatkozású szöveg

6.2.2013   
            
            
               HU
            
            
               Az Európai Unió Hivatalos Lapja
            
            
               L 35/6
            
         A BIZOTTSÁG VÉGREHAJTÁSI HATÁROZATA
   (2013. február 4.)
   az egyes tagállamok éves BSE-nyomonkövetési programjaik felülvizsgálatára történő felhatalmazásáról szóló 2009/719/EK határozat módosításáról
   (az értesítés a C(2013) 435. számú dokumentummal történt)
   (EGT-vonatkozású szöveg)
   (2013/76/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 6. cikke (1b) bekezdésének második albekezdésére,
   mivel:
   
               (1)
            
            
               A 999/2001/EK rendelet 6. cikkének (1b) bekezdése rendelkezik arról, hogy egyes feltételek szerint felülvizsgálhatók azon tagállamok éves nyomonkövetési programjai, amelyek bizonyították járványügyi helyzetük javulását.
            
         
               (2)
            
            
               A 2011/358/EU végrehajtási határozattal (2) módosított, az egyes tagállamok éves BSE-nyomonkövetési programjaik felülvizsgálatára történő felhatalmazásáról szóló, 2009. szeptember 28-i 2009/719/EK bizottsági határozat (3) melléklete tartalmazza a 999/2001/EK rendelet 6. cikke (1b) bekezdése értelmében az éves BSE-nyomonkövetési programjaik felülvizsgálatára felhatalmazást nyert 25 tagállam listáját (a továbbiakban EU-25).
            
         
               (3)
            
            
               Emberi fogyasztás céljára normál vágással levágott szarvasmarhák esetén a 2009/719/EK határozat 2. cikke (1) bekezdésének a) pontja értelmében az EU-25-nek minden 72 hónapnál idősebb szarvasmarha esetén BSE-vizsgálatot kell végezni; míg a 2. cikk (3) bekezdése lehetőséget nyújt az EU-25 számára, hogy 2013. január 1-jétől kezdve eldönthessék, hogy a 72 hónapnál idősebb levágott egészséges szarvasmarhákból csak minimális nagyságú éves mintát vizsgálnak meg.
            
         
               (4)
            
            
               Az Európai Élelmiszerbiztonsági Hatóság (EFSA) 2012. október 8-án jóváhagyott egy tudományos és technikai segítségnyújtási jelentést a levágott egészséges szarvasmarhákból vett minta minimális nagyságról, amely mellett egy éves BSE statisztikai BSE-vizsgálati rendszer engedélyezhető (4).
            
         
               (5)
            
            
               A Bizottság megbízásának megfelelően kifejlesztett modellből (C-TSEMM-model) nyert becslések alapján ebben a jelentésében az EFSA arra a következtetésére jutott, hogy, nem szükséges a veszélyeztetett alpopulációhoz tartozó (elhullott állatok, kényszervágás, klinikailag gyanús állatok) levágott egészséges állatokat vizsgálni ahhoz, hogy a jelenlegi megfigyelési rendszer mellett – összességében nézve az EU-25-öt – teljesüljön az Állat-egészségügyi Világszervezet (OIE) BSE-megfigyelési rendszer teljesítményére meghatározott nemzetközi szabványa, amely szerint 95 %-os megbízhatóság mellett biztosítani kell a 100 000 felnőtt szarvasmarhából 1 előfordulási határértéket. Ha 2011-ben nem vettek volna mintát egyetlen levágott egészséges állatból sem, a megfigyelési rendszer még akkor is 95 %-os megbízhatósággal biztosította az EU-25 felnőtt szarvasmarha-populációján belül az 5 355 627-ből 1 előfordulási határértéket.
            
         
               (6)
            
            
               Mivel az Európai Unióban csökkenő tendenciát mutat a BSE előfordulása, az EFSA becslései szerint az EU-25-ön belül már önmagában a veszélyeztetett alpopulációk vizsgálatán alapuló megfigyelési rendszer is elegendő lenne a BSE-megfigyelési rendszer teljesítményére meghatározott nemzetközi szabványok teljesítéséhez, és mivel az OIE BSE-nyomonkövetési nemzetközi szabványai teljesítéséhez a három veszélyeztetett alpopulációhoz tartozó állatok vizsgálata mellett nincs szükség levágott egészséges állatok vizsgálatára, az egészséges levágott szarvasmarhák vizsgálatát le lehet állítani az EU-25-ön belül. Ezért ennek megfelelően módosítani kell az EU-25-ön belül a levágott egészséges szarvasmarhákra vonatkozó megfigyelési rendszerre vonatkozó rendelkezéseket.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2009/719/EK határozat 2. cikkének (3) bekezdése helyébe a következő szöveg lép:
   
      „(3)   Az (1) bekezdés a) pontjától eltérően, a tagállamok 2013. január 1-jétől úgy is dönthetnek, hogy az ebben a pontban említett alpopulációhoz tartozó állatokat nem vizsgálják.”
   
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2013. február 4-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 147., 2001.5.31., 1. o.
   
      (2)  HL L 161., 2011.6.21., 29. o.
   
      (3)  HL L 256., 2009.9.29., 35. o.
   
      (4)  EFSA Journal 2012; 10(10):2913.